S-287/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 28. febrúar 2011 S-kk-þgf A-x-x S-x-x, kt. […], Djúpavogi 11, Reykjanesbæ, fyrir eftirtalin brot:

I.

Umferðarlagabrot, með því að hafa laugardaginn 17. desember 2010, ekið bifreiðinni PA254, suður Hafnargötu, Reykjanesbæ, undir áhrifum ávana- og fíkniefna (tetrahýdrókannabínól mældist í blóði 0,9 ng/ml og amfetamín í blóði mældist 175 ng/ml).

Telst háttsemi þessi varða við 1. mgr., sbr. 2. mgr., 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

II.

Fíkniefnalagabrot, með því að hafa, sunnudaginn 16. janúar 2011, haft í vörslum sínum 0,72 g af kannabisefnum er lögregla fann, undir ökumannssæti bifreiðarinnar PA254, við leit í bifreiðinni á Grænásvegi, Reykjanesbæ.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

III.

Umferðarlagabrot, með því að hafa laugardaginn 29. janúar 2011, ekið bifreiðinni KH341, suður Njarðarbraut, Reykjanesbæ, undir áhrifum ávana- og fíkniefna (amfetamín í blóði mældist 50 ng/ml).

Telst háttsemi þessi varða við 1. mgr., sbr. 2. mgr., 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þess er einnig krafist að ákærði verður dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006 og að gerð verði upptæk framangreind 0,7 g af kannabisefnum samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.

Mál nr. S-515/2011, sem var höfðað á hendur ákærða með ákæru útgefinni af lögreglustjóranum á Suðurnesjum 2. maí 2011 var sameinað þessu máli, sbr. heimild í 1. mgr. 169. gr. laga nr. 88/2008. Þar er ákærða gefið að sök eftirfarandi:

I.

Umferðarlagabrot, með því að hafa miðvikudaginn 16. febrúar 2011, ekið bifreiðinni TG836, á Hafnavegi, áleiðis að Höfnum, Reykjanesbæ, undir áhrifum ávana- og fíkniefna (amfetamín í blóði mældist 60 ng/ml).

Telst háttsemi þessi varða við 1. mgr., sbr. 2. mgr., 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

II.

Fíkniefnalagabrot, með því að hafa, fimmtudaginn, 3. mars 2011, haft í vörslum sínum 1,36 g af kannabisefnum er ákærði framvísaði lögreglu í kjölfar þess að lögregla hafði afskipti af ákærða í bifreiðinni TG836 við Skúlagötu 15.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

III.

Umferðarlagabrot, með því að hafa þriðjudaginn 8. mars 2011, ekið bifreiðinni KH341, norður Hafnargötu, Reykjanesbæ, undir áhrifum ávana- og fíkniefna (amfetamín í blóði mældist 45 ng/ml).

Telst háttsemi þessi varða við 1. mgr., sbr. 2. mgr., 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þess er einnig krafist að ákærði verður dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006 og að gerð verði upptæk framangreind 1,36 g af kannabisefnum samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1983. Samkvæmt sakavottorði ákærða gekkst hann undir lögreglustjórasátt 15. júní 2009 um 70.000 króna sekt og sviptingu ökuréttar í 4 mánuði fyrir akstur undir áhrifum fíkniefna. Þá var ákærði dæmdur 7. febrúar 2011 til greiðslu 290.000 króna sektar fyrir akstur undir áhrifum fíkniefna og brot gegn lögum um ávana- og fíkniefni. Refsing ákærða nú þykir hæfilega ákveðin fangelsi í einn mánuð. Ákærði skal jafnframt sviptur ökurétti ævilangt frá birtingu dómsins að telja.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs samtals 2,08 g af kannabisefnum, sem lögregla lagði hald á.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins, alls 692.150 krónur. Samkvæmt yfirliti um sakarkostnað er um að ræða kostnað vegna blóðtökuvottorða, 97.500 krónur, og matsgerða Rannsóknarstofu Háskóla Íslands í lyfja- og eiturefnafræði, 594.650 krónur.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, S-kk-nf A-x-x S-x-x, sæti fangelsi í 1 mánuð.

Ákærði er sviptur ökurétti ævilangt frá birtingu dóms að telja.

Ákærði sæti upptöku á 2,08 g af kannabisefnum.

Ákærði greiði 692.150 krónur í sakarkostnað.

S-kvk-nf B-kvk-nf